Cine e eurodeputatul prins de polițiști în timp ce participa la orgia de la Bruxelles. Și-a anunțat demisia.
Eurodeputatul ungar Jozsef Szajer, membru al partidului lui Viktor Orban, FIDESZ, și al PPE (centru-dreapta), și-a anunțat duminică demisia și retragerea din viața politică. Potrivit AFP, acesta a invocat "motive personale". Jozsef Szajer a recunoscut că a participat la orgie.
Jozsef Szajer a admis marți că a fost unul dintre participanții la orgia sexuală organizată în Bruxelles.Într-o declarație pentru presa ungară citată de Euronews, acesta a precizat că le-a spus polițiștilor că este europarlamentar deoarece nu avea un act de identitate asupra sa."Nu am consumat droguri, am propus poliției să mi se facă imediat un test, dar nu a fost cazul. Poliția a afirmat că a fost găsită o pastilă de ecstasy. Nu era a mea, nu știu cine a adus-o și cum. Am dat poliției o declarație legată de acest lucru.Regret că am încălcat regulile de carantină, a fost iresponsabil din partea mea, îmi voi asuma sancțiunile", a afirmat acesta.